Трети март! Пр**е**славен ден!
Празник скъп на свободата!

Нека погледи сведем
и целунем знамената.

Стари бойни знамена
на хайдушките дружини
водили са не една
битка в робските години.

Днес, стаили огнен дъх,
път поемат знамената
към най-българския връх,
Шипка – връх на свободата!

Трети март!
Чакан празник, свята дата.
Трети март!
Ден рожден на свободата.

Спомня си Балкана пак
за огньовете хайдушки

и за славните братушки,
тръгнали от Волга чак,

с богатирските си пушки
да прогонят злия враг.

Трети март!
В мир народът ни добрува.
Трети март!
Днес България празнува.

НАШАТА ЗЕМЯ *Трети март от Ангелина  Жекова*Трети март от Атанас Стоянов

Пронизва слънцето простора
и над дъбравата клони
и тя е като тежък кораб,
закотвен в твойте дълбини.

И както тъмната дъбрава,
така сред твойта древна степ,

един народ, земя корава,
забил е корените в теб.

Орачът радостно нагазва
да сее плодните бразди

и буди в сънната си пазва
праха на славните деди.

Дълбоко в теб клокочи нощем,
шуми подземната вода,
и вятърът разнася още ек
от прабългарска езда.

С еднаква обич ти обгръщаш
мъртвец и зърно, и живот.

И ти, земя, една и съща
различен даваш всеки плод.

 Земя от пръст, метал и камък
– еднаква ти си всеки миг,
но със коравия ти залък
расте един народ велик.